भजन संग्रह.
13.
कुम्‍सो प‍पाइक्‍ब कली दाऊद आ कुम्‍सो। परमप्रभु यावे, आं कली गेना सम्‍म प्रेंनीनी? गेना सम्‍म इन कुल ख्रुइक्‍नीनी? भजन संग्रह ७७:८; हाबाकुक १:२ 
गो गेना सम्‍म सुर्ता पा, नाक्‍त किंत किंत आं थुं खाइश्‍शा बाक्‍चा माल्‍नुङा? आं जोरी सत्रु गेना सम्‍म आं क्‍येङा बोल्‍यो बाक्‍नीमी? 
परमप्रभु यावे, आं परमप्रभु, आं कली मिम्‍शा, आं लोव़ लेत्‍तीनी। आ बोल लेंशा गेयीनी। मो मपाइतीनी हना, गो बेक्‍नुङ। 
मोदेंशो दुम्‍मेनु, आं जोरी सत्रुम “गो मेको कली ग्रानीकी” दे आं कली हिम्‍सीशो तशा, ग्‍येरसीनीम। 
तन्‍न गो “गे गेना हना यो दाक्‍ब बाक्‍नीनी” दे थमा सुइक्‍नुङ। इन वारच पा प्रोंइतीके तशा, आं थुं ग्‍येरना ग्‍येरन बाक्‍ब। 
परमप्रभु यावेमी आं कली रिम्‍शो वारच पाइक्‍ती। गो मेको कली कुम्‍सो पाइनुङ। 
